stanford-oval/wikipedia huggingface dataset:
อนิเมะในปี พ.ศ. 2568
การเผยแพร่ > ซีรีส์โทรทัศน์ > ตุลาคม-ธันวาคม

| ช่วงวันที่ออกอากาศครั้งแรก | ชื่อเรื่อง | จำนวนตอน | สตูดิโอ | ผู้กำกับ | ชื่อเรื่องต้นฉบับ | อ้างอิง |
| --- | --- | --- | --- | --- | --- | --- |
| ตุลาคม – | ปี 3 ห้อง Z ครูซ่ากินปาจิ 3-Nen Z-Gumi Ginpachi-Sensei |  | บันไดนัมโคพิคเจอร์ส | Makoto Moriwaki (หัวหน้า) Natsumi Higashida |  |  |
| ตุลาคม – | ยาเซ โนะ ราซึ โบซึ กะ อาราวาเรตะ! A Wild Last Boss Appeared! |  | Wao World | Yūya Horiuchi | Yasei no Last Boss ga Arawareta! |  |
| ตุลาคม – | เอกาโอะ โนะ เทไน โชคุบะ เดสุ Egao no Taenai Shokuba Desu |  | Voil | Kaoru Suzuki |  |  |
| ตุลาคม – | จีโนเซีย Gnosia |  | โดเมริกา | Kazuya Ichikawa |  |  |
| ตุลาคม – | น้องสาวเพื่อนตัวร้ายกับนายจืดจาง My Friend's Little Sister Has It In for Me! |  | เบลด | Kazuomi Koga | Tomodachi no Imōto ga Ore ni Dake Uzai |  |
| ตุลาคม – | ถึงเป็นแค่นักฆ่า แต่ดูยังไงข้าก็เทพกว่าผู้กล้าซะอีก My Status as an Assassin Obviously Exceeds the Hero's |  | ซันไรส์ | Nobuyoshi Habara | Asashin de Aru no Sutētasu ga Yūsha Yori mo Akiraka ni Tsuyoi Nodaga |  |
| ตุลาคม – | โนฮาระ ฮิโรชิ ฮิรุเมชิ โนะ ริวงิ Nohara Hiroshi Hirumeshi no Ryūgi |  | ดีแอลอี | Tsukasa Nishiyama |  |  |
| ตุลาคม – | วันพันช์แมน (ฤดูกาลที่ 3) One-Punch Man (season 3) |  | เจซีสตาฟ |  |  |  |
| ตุลาคม – | อาคุจิกิ เรโจ โตะ เคียวเก็ตสึ โคชาคุ: โซโนะ มาโมโนะ, วาตาชิ กะ โออิชิกุ อิทาดากิมาซุ! Pass the Monster Meat, Milady! |  |  |  | Akujiki Reijō to Kyōketsu Kōshaku: Sono Mamono, Watashi ga Oishiku Itadakimasu! |  |
| ตุลาคม – | สปาย × แฟมิลี (ฤดูกาลที่ 3) Spy × Family (season 3) |  |  |  |  |  |
| ตุลาคม – | หากวันใดใครตนนั้นใคร่กลืนกิน This Monster Wants to Eat Me |  | Studio Lings | Naoyuki Kuzuya (Chief) Yūsuke Suzuki | Watashi o Tabetai, Hito de Nashi |  |
| ตุลาคม – | ยาโนะคุง โนะ ฟุตสึ โนะ ฮิบิ Yano-kun no Futsū no Hibi |  | อาจิอาโดแอนิเมชันเวิกส์ | Shinpei Matsuo | Yano-kun no Futsū no Hibi |  |
การเผยแพร่ > ออริจินอลเน็ตแอนิเมชัน

รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคม ถึงวันที่ 31 ธันวาคม พ.ศ. 2568
| ช่วงวันที่ออกอากาศครั้งแรก | ชื่อเรื่อง | จำนวนตอน | สตูดิโอ | ผู้กำกับ | ชื่อเรื่องต้นฉบับ | อ้างอิง |
| --- | --- | --- | --- | --- | --- | --- |
| 000000002025-02-27-000027 กุมภาพันธ์ | ไคริว โตะ ยูบินยะซัง Kairyū to Yūbinya-san |  | โคมิกส์ เวฟ ฟิล์ม | ทาคุ คิมูระ |  |  |
| 000000002025-07-01-0000กรกฎาคม | มายเมโลดี้ & คุโรมิ My Melody & Kuromi |  | โทรุคุ สตูดิโอ | โทโมกิ มิซาโตะ |  |  |
| 000000002025-10-01-0000ตุลาคม | ดิสนีย์: ทวิสเต็ดวันเดอร์แลนด์ ดิ แอนิเมชั่น Disney Twisted-Wonderland the Animation |  | ยูเมตะ คอมปานิ กราฟฟิกิกา | ทาคาฮิโระ นาโตริ (หัวหน้า) ชิน คาตาไก |  |  |
การเผยแพร่ > ออริจินอลวิดีโอแอนิเมชัน

รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคม ถึงวันที่ 31 ธันวาคม พ.ศ. 2568
| ช่วงวันที่ออกอากาศครั้งแรก | ชื่อเรื่อง | จำนวนตอน | สตูดิโอ | ผู้กำกับ | ชื่อเรื่องต้นฉบับ | อ้างอิง |
| --- | --- | --- | --- | --- | --- | --- |
| 000000002025-03-19-000019 มีนาคม | SK8 the Infinity Extra Part | 4 | โบนส์ | ฮิโรโกะ อุสึมิ |  |  |
แหล่งข้อมูลอื่น

Japanese animated works of the year, listed in the IMDb
| ด ค กอนิเมะตามปี |
| --- | --- |
ประวัติศาสตร์ของอนิเมะ
 ก่อน พ.ศ. 2460  2460-2481  2482–2488  2489–2502  2503  2504  2505  2506  2507  2508  2509  2510  2511  2512  2513  2514  2515  2516  2517  2518  2519  2520  2521  2522  2523  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564  2565  2566  2567  2568
สถาบันเทคโนโลยีพระจอมเกล้าเจ้าคุณทหารลาดกระบัง

สำหรับความหมายอื่น ดูที่ สถาบันเทคโนโลยีพระจอมเกล้า (แก้ความกำกวม)
| --- | --- |
King Mongkut's Institute of Technology Ladkrabang
พระมหามงกุฏ พระบรมราชลัญจกร ประจำพระบาทสมเด็จพระจอมเกล้าเจ้าอยู่หัว  สัญลักษณ์ประจำสถาบัน
ชื่อเดิม: สถาบันเทคโนโลยีพระจอมเกล้า วิทยาเขตเจ้าคุณทหารลาดกระบัง
ชื่อย่อ: สจล. / KMITL
คติพจน์: การศึกษา วิจัย ด้านวิทยาศาสตร์ และเทคโนโลยี เป็นรากฐานของการพัฒนาประเทศ
ประเภท: สถาบันอุดมศึกษาในกำกับของรัฐ
สถาปนา: 24 สิงหาคม พ.ศ. 2503; 64 ปีก่อน (2503-08-24)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  13 ดูในบทความ  วิทยาลัย  5 ดูในบทความ  สถาบันและโรงเรียน  2 ดูในบทความ 
งบประมาณ: 2,208,127,100 บาท (พ.ศ. 2568)
นายกสภาสถาบัน: ศาสตราจารย์พิเศษ กิตติพงษ์ กิตยารักษ์
อธิการบดี: รองศาสตราจารย์ คมสัน มาลีสี
อาจารย์: 1,211 คน (พ.ศ. 2566)
บุคลากรทั้งหมด: 2,500 คน (พ.ศ. 2566)
ผู้ศึกษา: 29,030 คน (พ.ศ. 2567)
ที่ตั้ง: เลขที่ 1 ซอยฉลองกรุง 1 ถนนฉลองกรุง แขวงลาดกระบัง เขตลาดกระบัง กรุงเทพมหานคร 10520 เลขที่ 17/1 หมู่ 6 ตำบลชุมโค อำเภอปะทิว จังหวัดชุมพร 86160
วิทยาเขต: พื้นที่และวิทยาเขต  2 พื้นที่ลาดกระบัง วิทยาเขตชุมพรเขตรอุดมศักดิ์ 
สี:    สีแสด-สีขาว
เว็บไซต์: เว็บไซต์ของสถาบัน

สถาบันเทคโนโลยีพระจอมเกล้าเจ้าคุณทหารลาดกระบัง (อังกฤษ: King Mongkut's Institute of Technology Ladkrabang; อักษรย่อ: สจล. – KMITL) เป็นมหาวิทยาลัยในกำกับของรัฐ ก่อตั้งด้วยความช่วยเหลือของรัฐบาลญี่ปุ่น (มหาวิทยาลัยโตไก) โดยเน้นการเรียนการสอนด้านวิทยาศาสตร์และเทคโนโลยี ตั้งอยู่เขตลาดกระบัง กรุงเทพมหานคร
ประวัติ

สถาบันเทคโนโลยีพระจอมเกล้าเจ้าคุณทหารลาดกระบัง เป็นมหาวิทยาลัยในกำกับของรัฐ ตามพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง พ.ศ. 2551 โดยมีวัตถุประสงค์ เพื่อให้การศึกษา การค้นคว้าวิจัย และการพัฒนาด้านวิทยาศาสตร์ และ เทคโนโลยีเพื่อความก้าวหน้า ทางอุตสาหกรรม และ เศรษฐกิจของประเทศเดิมที สถาบันเทคโนโลยีพระจอมเกล้า ตั้งขึ้นตามพระราชบัญญัติ สถาบันเทคโนโลยีพระจอมเกล้า พ.ศ. 2514 ด้วยการรวม วิทยาลัยโทรคมนาคมนนทบุรี วิทยาลัยเทคนิคพระนครเหนือ และวิทยาลัยเทคนิคธนบุรี เข้าด้วยกัน โดยแต่ละแห่งมีฐานะเป็นวิทยาเขต วิทยาลัยโทรคมนาคมนนทบุรี เป็นสถาบันเทคโนโลยีพระจอมเกล้าวิทยาเขตนนทบุรี และในปีเดียวกันนั้นได้ย้ายไปที่ อำเภอลาดกระบัง เป็นวิทยาเขตเจ้าคุณทหารลาดกระบัง
สถาบันเทคโนโลยีพระจอมเกล้าเจ้าคุณทหารลาดกระบัง ประกอบด้วยพระนาม "พระจอมเกล้า" ซึ่งได้รับพระมหากรุณาธิคุณโปรดเกล้าโปรดกระหม่อมพระราชทานตามพระบรมนามาภิไธย แห่งพระบาทสมเด็จพระจอมเกล้าเจ้าอยู่หัว และมีพระบรมราชานุญาต ให้อัญเชิญตรา "พระมหามงกุฎ" มาเป็นสัญลักษณ์แห่งสถาบันฯ ด้วย นับเป็นสิ่งอันศักดิ์สิทธิ์ และเป็นมหามงคลยิ่งส่วนคำว่า "เจ้าคุณทหาร" นั้น มีไว้เพื่อเป็นอนุสรณ์แด่ท่านเจ้าพระยาสุรวงศ์ไวยวัฒน์ (วร บุนนาค) หรือที่เรียกกันทั่วไปว่า "เจ้าคุณทหาร" ตามที่ ท่านเลี่ยม พรตพิทยพยัต ทายาทของท่านได้แจ้งความประสงค์ไว้ในการบริจาคที่ดิน อันเป็นที่ตั้งของสถาบันฯ ในปัจจุบัน
การบริจาคที่ดิน 1,041 ไร่ ให้กระทรวงศึกษาธิการ ในสมัยที่หม่อมหลวงปิ่น มาลากุล เป็นปลัดกระทรวง เพื่อจัดตั้งวิทยาลัยเจ้าคุณทหารเป็นอนุสรณ์แด่ท่านเจ้าคุณทหาร และเพื่อสร้างสถาบันฯ นั้น มี เขียน ขำปัญญา ครูใหญ่คนแรกของโรงเรียนพรตพิทยพยัต เป็นผู้ประสานงาน
ประวัติ > ลำดับเหตุการณ์

สถาบันเทคโนโลยีพระจอมเกล้าเจ้าคุณทหารลาดกระบัง หรือที่นิยมเรียกกันทั่วไปว่า "พระจอมเกล้าลาดกระบัง" มีประวัติความเป็นมาและเหตุการณ์สำคัญ ดังนี้
พ.ศ. 2503 - ก่อตั้ง ศูนย์ฝึกโทรคมนาคมนนทบุรี สังกัด กองโรงเรียนพาณิชย์ กรมอาชีวศึกษา กระทรวงศึกษาธิการ
พ.ศ. 2507 - ศูนย์ฝึกโทรคมนนทบุรี ได้ยกฐานะเป็น วิทยาลัยโทรคมนาคมนนทบุรี
พ.ศ. 2510 - วิทยาลัยโทรคมนาคมนนทบุรี รับนักศึกษาจาก การสอบคัดเลือกร่วมกับ สภาการศึกษาแห่งชาติ วิธีสอบคัดเลือกรวมเพื่อรับนักศึกษาร่วมกับมหาวิทยาลัยอื่น ๆ (การสอบเอนทรานซ์) เป็นครั้งแรก
พ.ศ. 2513 - โรงเรียนเกษตรกรรมนครปฐม ได้ย้ายมาดำเนินการที่โรงเรียนเกษตรกรรมเจ้าคุณทหารลาดกระบัง พระนคร
พ.ศ. 2514 - วิทยาลัยโทรคมนาคมนนทบุรี ได้มีสถานะเป็น วิทยาเขตนนทบุรี ของ สถาบันเทคโนโลยีพระจอมเกล้า  และย้ายที่ตั้งจาก นนทบุรี มาอยู่ ลาดกระบัง
พ.ศ. 2515 - วิทยาลัยโทรคมนาคมนนทบุรี ยกฐานะเป็นคณะวิศวกรรมศาสตร์ สังกัดสถาบันเทคโนโลยีพระจอมเกล้า วิทยาเขตเจ้าคุณทหารลาดกระบัง
พ.ศ. 2517 - โรงเรียนเกษตรกรรมเจ้าคุณทหารลาดกระบัง ได้รับการสถาปนาเป็น วิทยาลัยเกษตรกรรมเจ้าคุณทหาร
พ.ศ. 2517 - สถาบันเทคโนโลยีพระจอมเกล้า ได้โอนสังกัดจากกระทรวงศึกษาธิการมาสังกัดทบวงมหาวิทยาลัย
พ.ศ. 2518 - ก่อสร้างอาคารหอประชุมใหญ่ อาคารอนุสรณ์ อาคารห้องสมุด อาคารปฏิบัติการโทรคมนาคม และอาคารยิมเนเซี่ยม ด้วยความช่วยเหลือของรัฐบาลญี่ปุ่น
พ.ศ. 2520 - สถาบันเทคโนโลยีพระจอมเกล้า วิทยาเขตเจ้าคุณทหารลาดกระบัง ได้จัดตั้งคณะครุศาสตร์อุตสาหกรรม และวิทยาศาสตร์ขึ้น เพื่อผลิตบัญฑิตทางด้านครูอาชีวศึกษา สำหรับวิทยาลัยเทคนิคและอาชีวศึกษาต่างๆ และให้การศึกษา การค้นคว้าวิจัยทางวิทยาศาสตร์
พ.ศ. 2522 - วิทยาลัยเกษตรกรรมเจ้าคุณทหาร ได้โอนจากกระทรวงศึกษาธิการ มาสังกัดสถาบันเทคโนโลยีพระจอมเกล้า วิทยาเขตเจ้าคุณทหารลาดกระบังและยกฐานะเป็น คณะเทคโนโลยีการเกษตร
พ.ศ. 2524 - ได้จัดตั้งสำนักวิจัยและบริการคอมพิวเตอร์
พ.ศ. 2527 - ก่อสร้างศูนย์เรียน "สมเด็จพระเทพรัตนราชสุดาฯ" อันประกอบด้วยอาคารบรรยายรวม อาคารเรียนและ ปฏิบัติการ อาคารศูนย์สารสนเทศ อาคารสันทนาการ อาคารสำนักอธิการบดี หอพักนักศึกษา ชาย-หญิง และสระว่ายน้ำ ด้วยความช่วยเหลือของรัฐบาลญี่ปุ่น มูลค่า 480 ล้านบาท และเปิดใช้ตั้งแต่เดือนสิงหาคม พ.ศ. 2529
พ.ศ. 2528 - สถาบันเทคโนโลยีพระจอมเกล้า วิทยาเขตเจ้าคุณทหารลาดกระบังได้มีฐานะเป็นมหาวิทยาลัยอิสระ ตามพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง พ.ศ. 2528 และมีชื่อเต็มว่า "สถาบันเทคโนโลยีพระจอมเกล้าเจ้าคุณทหารลาดกระบัง" หรือเรียกสั้นๆ ว่า "พระจอมเกล้าลาดกระบัง"
พ.ศ. 2530 - 16 มิถุนายน พ.ศ. 2530 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาทรงประกอบพิธีเปิดพระบรมราชานุสาวรีย์พระบาทสมเด็จพระจอมเกล้าเจ้าอยู่หัว ณ อุทยานพระจอมเกล้า และทรงเปิดงานแสดงทาง วิทยาศาสตร์และเทคโนโลยี "พระจอมเกล้าลาดกระบังนิทรรศการปี '30"
พ.ศ. 2532 - ได้จัดตั้งคณะวิทยาศาสตร์โดยแยกออกจาก คณะครุศาสตร์อุตสาหกรรมและวิทยาศาสตร์
พ.ศ. 2539 - 27 กุมภาพันธ์ พ.ศ. 2539 สถาปนาคณะเทคโนโลยีสารสนเทศ
พ.ศ. 2563 - ครบรอบ 60 ปี การสถาปนาสถาบันเทคโนโลยีพระจอมเกล้าเจ้าคุณทหารลาดกระบัง ภายใต้แนวคิด “KMITL GO BEYOND THE LIMIT”
ประวัติ > รายชื่ออธิการบดี

| ลำดับ | รูป | ชื่ออธิการบดี | เริ่มวาระ | สิ้นสุดวาระ |
| --- | --- | --- | --- | --- |
| 1 |  | รองศาสตราจารย์ โกศล เพ็ชร์สุวรรณ์ | พ.ศ. 2529 | พ.ศ. 2535 |
| 2 |  | ศาสตราจารย์ ไพรัช ธัชยพงษ์ | พ.ศ. 2535 | พ.ศ. 2541 |
| 3 |  | รองศาสตราจารย์ ประกิจ ตังติสานนท์ | พ.ศ. 2541 | พ.ศ. 2547 |
| - |  | ศาสตราจารย์ ภาวิช ทองโรจน์ (รักษาราชการแทน) | พ.ศ. 2547 | พ.ศ. 2548 |
| 4 |  | รองศาสตราจารย์ กิตติ ตีรเศรษฐ | 13 กรกฎาคม พ.ศ. 2548 | 12 กรกฎาคม พ.ศ. 2555 |
| 5 |  | ศาสตราจารย์ ถวิล พึ่งมา | 20 กรกฎาคม พ.ศ. 2555 | 27 พฤศจิกายน พ.ศ. 2556 |
| - |  | ศาสตราจารย์ โมไนย ไกรฤกษ์  (รักษาราชการแทน) | 28 พฤศจิกายน พ.ศ. 2556 | 30 เมษายน พ.ศ. 2558 |
| - |  | ศาสตราจารย์ สุชัชวีร์ สุวรรณสวัสดิ์  (รักษาราชการแทน) | 1 พฤษภาคม พ.ศ. 2558 | 1 ตุลาคม พ.ศ. 2558 |
| 6 |  | ศาสตราจารย์ สุชัชวีร์ สุวรรณสวัสดิ์ | 2 ตุลาคม พ.ศ. 2558 | 2 ตุลาคม พ.ศ. 2562 |
| 6 |  | ศาสตราจารย์ สุชัชวีร์ สุวรรณสวัสดิ์ | 27 กุมภาพันธ์ พ.ศ. 2563 | 13 ธันวาคม พ.ศ. 2564 |
| - |  | รองศาสตราจารย์ อนุวัฒน์ จางวนิชเลิศ (รักษาราชการแทน) | 13 ธันวาคม พ.ศ. 2564 | 19 กรกฎาคม พ.ศ. 2565 |
| 7 |  | รองศาสตราจารย์ คมสัน มาลีสี | 20 กรกฎาคม พ.ศ. 2565 | ปัจจุบัน |
สัญลักษณ์ประจำสถาบัน

พระมหามงกุฎ มีพระบรมราชานุญาต ให้อัญเชิญตรา "พระมหามงกุฎ" มาเป็นสัญลักษณ์แห่งสถาบันฯ ตามนาม "พระจอมเกล้า" ซึ่งได้รับพระมหากรุณาธิ คุณโปรดเกล้าโปรดกระหม่อมพระราชทานตามพระบรมนามาภิไธย แห่งพระบาทสมเด็จพระจอมเกล้าเจ้าอยู่หัว
ดอกไม้ประจำสถาบัน  คือ ดอกแคแสด
สีประจำสถาบัน  คือ สีแสด (ซึ่งเป็นสีประจำรัชกาลที่ 4)
การศึกษา > วิทยาเขตชุมพรเขตรอุดมศักดิ์

บทความหลัก: สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์
ในปี พ.ศ. 2526 ทางสถาบันฯ ได้มีความเห็นว่าควรจะได้มีการขยายงานการศึกษา การวิจัย และบริการสังคมของสถาบันไป สู่ภูมิภาค จึงจัดตั้งวิทยาเขตชุมพรขึ้นในปี พ.ศ. 2533 และได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เสด็จพระราชดำเนินทรงวางศิลาฤกษ์อาคารเรียนรวม พร้อมเปิดป้ายสถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพร เมื่อวันที่ 28 มีนาคม พ.ศ. 2541 วิทยาเขตชุมพรเปิดการเรียนการสอนครั้งแรกในปีการศึกษา 2539
สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์ ตั้งอยู่ที่ ตำบลชุมโค อำเภอปะทิว จังหวัดชุมพร มีพื้นที่ 3,500 ไร่ ประกอบไปด้วย 4 ภาควิชา 15 สาขาวิชาดังนี้
| ภาควิชา | ปริญญาตรี | บัณฑิตศึกษา |
| --- | --- | --- |
|  วิศวกรรมศาสตร์ |  วิศวกรรมศาสตรบัณฑิต สาขาวิชาวิศวกรรมพลังงาน  สาขาวิชาวิศวกรรมเครื่องกล แขนงวิศวกรรมเครื่องกล  แขนงวิศวกรรมเครื่องกลเกษตรและอาหาร  สาขาวิชาวิศวกรรมหุ่นยนต์และระบบอิเล็กทรอนิกส์อัฉริยะ  สาขาวิชาวิศวกรรมคอมพิวเตอร์  วิศวกรรมไฟฟ้ากำลัง  วิศวกรรมโยธา ( หลักสูตรใหม่ 2568 )  วิศวกรรมอุตสาหการ ( โครงการในอนาคต ) |  วิศวกรรมศาสตรมหาบัณฑิต สาขาวิศวกรรมเทคโนโลยีอุตสาหกรรม  สาขาวิศวกรรมเครื่องกล |
|  เทคโนโลยีการเกษตร |  วิทยาศาสตรบัณฑิต สาขาวิชาวิทยาศาสตร์การประมงและทรัพยากรทางน้ำ  สาขาวิชาพืชสวน  สาขาวิชาสัตวศาสตร์ |  วิทยาศาสตรมหาบัณฑิต สาขาวิชาพืชสวน |
|  วิทยาศาสตร์ |  วิทยาศาสตรบัณฑิต สาขาวิชาเทคโนโลยีชีวภาพ | วิทยาศาสตรมหาบัณฑิต สาขาวิชาการศึกษาวิทยาศาสตร์ |
|  บริหารธุรกิจ |  บริหารธุรกิจบัณฑิต สาขาวิชาบริหารธุรกิจ แขนงบริหารธุรกิจเกษตร  แขนงบริหารเทคโนโลยี  แขนงบริหารธุรกิจอุตสาหกรรม |  บริหารธุรกิจมหาบัณฑิต สาขาวิชาบริหารธุรกิจ |
พื้นที่มหาวิทยาลัย

สถาบันเทคโนโลยีพระจอมเกล้าเจ้าคุณทหารลาดกระบังถูกแบ่งออกเป็น 4 ส่วน แบ่งโดยถนนฉลองกรุงและทางรถไฟสายตะวันออก
ส่วนที่หนึ่ง อยู่ทางทิศเหนือ ประกอบไปด้วยคณะเทคโนโลยีสารสนเทศ คณะการบริหารและจัดการ คณะศิลปศาสตร์ สำนักวิจัยและบริการคอมพิวเตอร์ พระบรมราชานุสาวรีย์รัชกาลที่ 4 อุทยานพระจอมเกล้า อาคารกรมหลวงนราธิวาสราชนครินทร์ ศูนย์เรียนรวมสมเด็จพระเทพฯ วิทยาลัยนาโนเทคโนโลยีพระจอมเกล้าลาดกระบัง วิทยาลัยนานานาชาติ วิทยาลัยนวัตกรรมการผลิตขั้นสูง อาคารเรียนรวมและปฏิบัติการวิศวกรรมศาสตร์2 รวมถึงบางส่วนของภาควิชาในคณะวิศวกรรมศาสตร์ หอพักสถาบัน สมาคมศิษย์เก่าสถาบันเทคโนโลยีพระจอมเกล้าเจ้าคุณทหารลาดกระบัง และศูนย์กีฬาพระจอมเกล้าลาดกระบัง
ส่วนที่สอง อยู่ทางทิศตะวันออก ประกอบไปด้วย อาคารบุนนาคของคณะเทคโนโลยีการเกษตร อาคารเรียนและปฏิบัติการพิเศษจอมไตรของคณะครุศาสตร์อุตสาหกรรม และอาคารพระจอมเกล้า หอประชุมจุฬาภรณวลัยลักษณ์ อาคารจุฬาภรณวลัยลักษณ์1 อาคารจุฬาภรณวลัยลักษณ์2 อาคารวิทยาศาสตร์ ของคณะวิทยาศาสตร์ รวมถึงอาคารกิจกรรมนักศึกษา
ส่วนที่สาม อยู่ทางทิศตะวันตก ประกอบไปด้วยคณะวิศวกรรมศาสตร์ คณะสถาปัตยกรรมศาสตร์ และหอประชุมใหญ่สถาบัน
ส่วนที่สี่ อยู่ทางทิศใต้ ประกอบไปด้วย สำนักหอสมุดกลาง โรงเรียนสาธิตนานาชาติพระจอมเกล้า หอประชุมเจ้าพระยาสุรวงษ์ไวยวัฒน์ (วร บุนนาค) แปลงเกษตรสาธิตของคณะเทคโนโลยีการเกษตร อาคารเจ้าคุณทหารซึ่งเป็นอาคารเรียนของคณะเทคโนโลยีการเกษตรและคณะอุตสาหกรรมเกษตร และอาคารเรียนรวมและปฏิบัติการคณะอุตสาหกรรมเกษตร
พื้นที่มหาวิทยาลัย > พิธีพระราชทานปริญญาบัตร

ปัจจุบัน พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพระราชทานปริญญาบัตรแก่บัณฑิต มหาบัณฑิต และดุษฎีบัณฑิตของสถาบัน โดยพิธีพระราชทานปริญญาบัตรนั้น สถาบันเทคโนโลยีพระจอมเกล้าเจ้าคุณทหารลาดกระบัง จัดที่ KMITL Convention Hall หอประชุมเจ้าพระยาสุรวงษ์ไวยวัฒน์ (วร บุนนาค)
การเดินทาง

1. รถไฟสายตะวันออก
จากสถานีรถไฟกรุงเทพ (หัวลำโพง) ผ่านป้ายหยุดรถยมราช ป้ายหยุดรถอุรุพงษ์ ป้ายหยุดรถพญาไท สถานีรถไฟมักกะสัน ป้ายหยุดรถอโศก สถานีรถไฟคลองตัน ป้ายหยุดรถสุขุมวิท 71 สถานีรถไฟหัวหมาก สถานีรถไฟบ้านทับช้าง สถานีรถไฟลาดกระบัง และป้ายหยุดรถไฟพระจอมเกล้า (ตั้งอยู่ภายในบริเวณสถาบันฯ)
2. รถโดยสารประจำทาง
รถโดยสารประจำทางสาย 143 (ของไทยสมายล์บัส) ต้นทางจากนิคมอุตสาหกรรมนำไกร ปลายทางมีนบุรี
รถโดยสารประจำทางสาย 152 (ของไทยสมายล์บัส) ต้นทางจากสถาบันเทคโนโลยีพระจอมเกล้าเจ้าคุณทหารลาดกระบัง ปลายทางแฮปปี้แลนด์
รถโดยสารประจำทางสาย 517 (ของไทยสมายล์บัส) ต้นทางจากสถาบันเทคโนโลยีพระจอมเกล้าเจ้าคุณทหารลาดกระบัง ปลายทางอนุสาวรีย์ชัยสมรภูมิ
รถโดยสารประจำทางสาย 1-56 (ของไทยสมายล์บัส) ต้นทางจากสถาบันเทคโนโลยีพระจอมเกล้าเจ้าคุณทหารลาดกระบัง ปลายทางหมอชิต 2
รถโดยสารประจำทางสาย 552 (ของไทยสมายล์บัส) ต้นทางจากปากน้ำ ปลายทางนิคมอุตสาหกรรมลาดกระบัง
รถโดยสารประจำทางสาย 3-34 (ของไทยสมายล์บัส) ต้นทางจากแยกบางนา ปลายทางนิคมอุตสาหกรรมลาดกระบัง
3. รถสองแถว
รถสองแถวสาย 1013 (555) ต้นทางวัดราชโกษา ปลายทางเคหะร่มเกล้า
รถสองแถวสาย 1013 (777) (วงกลม) ต้นทาง ARL ลาดกระบัง ปลายทางสถาบันเทคโนโลยีพระจอมเกล้าเจ้าคุณทหารลาดกระบัง
รถสองแถวสาย 1269 ต้นทางหัวตะเข้ ปลายทางลำผักชี
รถสองแถวสาย 1269 ต้นทางหัวตะเข้ ปลายทางวัดทิพพาวาส
รถสองแถวสาย 1517 ต้นทางหัวตะเข้ ปลายทางบึงบัว
4. รถยนต์ส่วนตัว
ใช้ทางด่วนพิเศษมอเตอร์เวย์ (กรุงเทพ-ชลบุรี) ออกจากทางด่วนที่ถนนร่มเกล้า เลี้ยวขวาเข้าถนนร่มเกล้า เลี้ยวซ้ายเข้าถนนอ่อนนุชและเลี้ยวซ้ายเข้าถนนฉลองกรุง
จากถนนศรีนครินทร์ เข้าถนนอ่อนนุช (สุขุมวิท 77) ระยะทางประมาณ 16 กม. และเลี้ยวซ้ายเข้าถนนฉลองกรุง
5. รถตู้ปรับอากาศ
อนุสาวรีย์ชัยสมรภูมิ - สถาบันเทคโนโลยีพระจอมเกล้าเจ้าคุณทหารลาดกระบัง
เดอะมอลล์บางกะปิ - หัวตะเข้
มีนบุรี - ลาดกระบัง (ตลาดหัวตะเข้)
มีนบุรี - บึงบัว - หัวตะเข้
ฟิวเจอร์พาร์ครังสิต - สถาบันเทคโนโลยีพระจอมเกล้าเจ้าคุณทหารลาดกระบัง
แฟชั่นไอส์แลนด์ - ลาดกระบัง
เมกาบางนา - สถาบันเทคโนโลยีพระจอมเกล้าเจ้าคุณทหารลาดกระบัง
6. อากาศยาน
อยู่ห่างสนามบินสุวรรณภูมิประมาณ 5 กิโลเมตร
ชื่อเสียงและการจัดอันดับสถาบัน

บทความหลัก: อันดับมหาวิทยาลัยในประเทศไทย
สถาบันเทคโนโลยีพระจอมเกล้าเจ้าคุณทหารลาดกระบัง (สจล.) เป็นมหาวิทยาลัยชั้นแนวหน้าทางด้านวิทยาศาสตร์และเทคโนโลยีของไทย และหนังสือพิมพ์ชั้นนำของอเมริกายกย่องให้เป็น 1 ใน 5 มหาวิทยาลัยที่เติบโตเร็วที่สุดในอาเซียน สจล. มีศักยภาพสูงเป็นที่ยอมรับทางด้านสาขาวิชา วิศวกรรมศาสตร์ (อันดับ 2 (ร่วม)) วิทยาศาสตร์ (อันดับ 2 (ร่วม)) คอมพิวเตอร์ (อันดับ 1 (ร่วม)) เทคโนโลยี (อันดับ 2 (ร่วม)) และนวัตกรรม มาอย่างยาวนานทั้งในประเทศและนานาชาติ ได้รับการจัดอันดับจากองค์กรจัดอันดับมหาวิทยาลัยระดับโลกมากมาย เช่น Times Higher Education (THE) , QS University Rankings , Webometrics Ranking เป็นต้น ซึ่งสถาบันได้มีการพัฒนาอย่างต่อเนื่อง สร้างบัณฑิตที่มีคุณภาพสูง และมีผลงานด้านการวิจัย ที่เป็นประโยชน์อย่างยิ่งในการพัฒนาประเทศในด้านต่างๆ จนทำให้ผลงานเป็นที่ประจักษ์ ทั้งในระดับประเทศ ระดับภูมิภาค และระดับโลก อาทิ เช่น
ชื่อเสียงและการจัดอันดับสถาบัน > การจัดอันดับมหาวิทยาลัย > ประจำปี 2016

อันดับที่ 9 ของประเทศ จากการจัดอันดับของ QS University Rankings: Asia 2016
ชื่อเสียงและการจัดอันดับสถาบัน > การจัดอันดับมหาวิทยาลัย > ประจำปี 2017

อันดับที่ 5 ของประเทศไทย (อันดับที่ 181-190 ของเอเชีย) จาก Times Higher Education (THE)  ได้ทำการจัดอันดับมหาวิทยาลัยที่มีระบบการศึกษาดีที่สุดในเอเชีย ประจำปี 2017 (Times Higher Education Asia University Rankings 2017)
อันดับที่ 11 ของประเทศ จากการจัดอันดับ Webometrics Ranking January 2017 รอบที่ 1
ชื่อเสียงและการจัดอันดับสถาบัน > การจัดอันดับมหาวิทยาลัย > ประจำปี 2016-2017

อันดับที่ 8 ของไทย ติด อันดับมหาวิทยาลัยชั้นนำของโลก ประจำปี 2016-2017 (Times Higher Education World University Rankings 2016-2017)  สถาบันเทคโนโลยีพระจอมเกล้าเจ้าคุณทหารลาดกระบัง(สจล.) ติดเข้ามาใน อันดับ 801+ นับเป็นครั้งแรก ที่ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) ติดอันดับเข้ามาใน อันดับมหาวิทยาลัยชั้นนำของโลก (Times Higher Education World University Rankings) นับตั้งแต่ปี 2004 ที่ได้มีการจัดอันดับ โดยใน 2016 นี้ สถาบันเทคโนโลยีพระจอมเกล้าเจ้าคุณทหารลาดกระบัง(สจล.) ยังติดอันดับ 67 ในด้าน Industry income รายได้ทางอุตสาหกรรม โดยวัดจาก นวัตกรรมที่เป็นสิ่งใหม่ในวงวิชาการที่มหาวิทยาลัยได้คิดค้นขึ้น
ชื่อเสียงและการจัดอันดับสถาบัน > การจัดอันดับมหาวิทยาลัย > ประจำปี 2019-2020 > โดย Times Higher Education (THE)

อันดับที่ 1 ของประเทศไทย ด้านงานวิจัย ประจำปี 2019  (อันดับที่ 251–300 ของโลก) จาก Times Higher Education (THE) ได้ทำการจัดอันดับมหาวิทยาลัยที่มีระบบการศึกษาดีที่สุด ด้านงานวิจัย  (World University Rankings 2019  : Research)
อันดับที่ 1 ของประเทศไทย ด้านรายได้จากภาคอุตสาหกรรม ประจำปี 2019 และ 2020  จาก Times Higher Education (THE) ได้ทำการจัดอันดับมหาวิทยาลัยที่มีระบบการศึกษาดีที่สุด (World University Rankings 2019 And 2020  : Industry Income)
อันดับที่ 1 (ร่วม) ของประเทศไทย ด้านวิทยาศาสตร์คอมพิวเตอร์ ประจำปี 2020 จาก Times Higher Education (THE) ด้วยช่วงคะแนน 11.2-23.4 ในการจัดอันดับมหาวิทยาลัยที่มีระบบการศึกษาดีที่สุด (World University Rankings 2020 by subject: Computer Science)
อันดับที่ 2 (ร่วม) ของประเทศไทย ด้านวิศวกรรมศาสตร์และเทคโนโลยี ประจำปี 2019 และ 2020 (อันดับที่ 601-800 ของโลก) จาก Times Higher Education (THE)  ได้ทำการจัดอันดับมหาวิทยาลัยที่มีระบบการศึกษาดีที่สุด ด้านวิศวกรรมศาสตร์และเทคโนโลยี  (World University Rankings 2019 and 2020 by Subject : Engineering and Technology)
อันดับที่ 2 (ร่วม) ของประเทศไทย ด้านวิทยาศาสตร์กายภาพ ประจำปี 2020 จาก Times Higher Education (THE) ได้ทำการจัดอันดับมหาวิทยาลัยที่มีระบบการศึกษาดีที่สุด ด้านวิทยาศาสตร์กายภาพ  (World University Rankings 2020 by Subject : Physical Sciences
อันดับที่ 4 ของประเทศไทย ประจำปี 2019 จาก Times Higher Education (THE) ได้ทำการจัดอันดับมหาวิทยาลัยที่มีระบบการศึกษาดีที่สุดในประเทศไทย (World University Rankings 2019)
ชื่อเสียงและการจัดอันดับสถาบัน > การจัดอันดับมหาวิทยาลัย > ประจำปี 2019-2020 > โดย QS World University Rankings

ระดับประเทศ
อันดับที่ 2 ของประเทศไทย ด้านวิศวกรรมศาสตร์ สาขาไฟฟ้าและอิเล็กทรอนิกส์ (QS World University Rankings 2019 by Subject Engineering - Electrical & Electronic)
ระดับนานาชาติและระดับโลก
อันดับที่  271 - 280 ของภูมิภาคเอเชีย  (Asian University Rankings 2020)
อันดับที่  301 - 350 ของโลก ด้านวิศวกรรมศาสตร์ สาขาเกี่ยวกับไฟฟ้าและอิเล็กทรอนิกส์ (World University Rankings 2019 by Subject Engineering - Electrical & Electronic)
อันดับที่  451 - 500 ของโลก ด้านวิศวกรรมศาสตร์ สาขาเกี่ยวกับเครื่องกล การบินและการผลิต (World University Rankings 2019 by Subject Engineering - Mechanical, Aeronautical & Manufacturing)
พรอดิวซ์ แคมป์ เอเชีย: ซีซั่น 2

ฤดูกาลของรายการโทรทัศน์
พรอดิวซ์ แคมป์ เอเชีย: ซีซั่น 2 (จีน: 创造营亚洲第二季) หรือที่รู้จักในชื่อ พรอดิวซ์ แคมป์ เอเชีย 2025 เป็นรายการเรียลลิตีโชว์ จีน/ไทยที่กำลังจะจัดขึ้นโดยเทนเซ็นต์ นี่เป็นซีรีส์ลำดับที่ 6 ของแฟรนไชส์พรอดิวซ์แคมป์ซึ่งเป็นไอดอลซีรีส์แนวเอาชีวิตรอดที่มาจากประเทศจีน และเป็นซีรีส์ลำดับที่ 2 ของซีรีส์ พรอดิวซ์ แคมป์ เอเชียต่อจากพรอดิวซ์ แคมป์ เอเชีย: ไทยแลนด์ จะออกอากาศตอนแรกในวันที่ 2 กุมภาพันธ์ ค.ศ. 2025 และออกอากาศทุกวันอาทิตย์ เวลา 16:50 น. (UTC+7) ทางวีทีวี
รายการดังกล่าวรวบรวมผู้เข้าแข่งขันชายจำนวน 60 คนจาก 9 ประเทศมาแข่งขันเพื่อตำแหน่งในวงบอยแบนด์ในตอนสุดท้าย
การประชาสัมพันธ์

ในวันที่ 10 พฤษภาคม ค.ศ. 2024 หนึ่งเดือนหลังจาก พรอดิวซ์ แคมป์ เอเชีย: ไทยแลนด์ จบลง มีการประกาศว่ากำลังสร้างซีซั่นที่สองของซีรีส์โดยมีผู้เข้าแข่งขันชายเป็นหลัก การสมัครออดิชั่นเริ่มในวันเดียวกันนั้น และสิ้นสุดในวันที่ 30 กันยายน ค.ศ. 2024
ในเดือนตุลาคม ภาพถ่ายของเทรนนีที่ผ่านการออดิชั่นถูกเผยแพร่ทางออนไลน์ ซึ่งรวมถึง เบนจามิน กรีนเวลล์ และธนากร สังวาลย์ นักแสดงที่เป็นที่รู้จักจากละครซีรีส์ เรื่อง บอกกรงๆ...ว่ารักเธอ (2024) และพี่เขาบุกโลกของผม (2024) ตามลำดับ พีนัทไอดอลชาวไทยจากวงบอยแบนด์ The7 และผู้เข้าร่วมรายการไอดอลในอดีต: สมาร์ท จากลาซไอคอน (2021), แชมป์ จากโปรเจ็กต์อัลฟ่า (2022) และหู เย่เทา จาก พรอดิวซ์แคมป์ 2021 (2021) ซึ่งเป็นรายการลำดับที่สี่ของแฟรนไชส์
เมื่อวันที่ 30 ธันวาคม ทีเซอร์ตัวอย่างได้ถูกปล่อยออกมา โดยมีผู้ชนะจากรายการพรอดิวซ์แคมป์ก่อนหน้านี้ ได้แก่หยาง เชาเยว่ จากร็อคเก็ตเกิลส์ 101, โจว เจิ้นหนาน และเหยา เฉิน จากอาร์วันเอสอี, Chen Zhuoxuan จากบงบงเกิลส์ 303, หลิว อวี่ จากอินทูวัน, ริกิมารุ, มิกะ และไนน์ จากจีนี่ส์ มาร่วมพูดคุยถึงประสบการณ์ของพวกเขาในพรอดิวซ์แคมป์ วันเดียวกันนั้น เทรนนีของพรอดิวซ์ แคมป์ เอเชีย: ซีซั่น 2 ได้ปรากฏตัวและแสดงในงาน Amazing Thailand Countdown 2025 ที่ไอคอนสยาม
เมนเทอร์

เมื่อวันที่ 24 ธันวาคม ภาพทีเซอร์ได้ถูกโพสต์บนหน้าโซเชียลมีเดียของพรอดิวซ์ แคมป์ เอเชีย โดยบอกใบ้ถึงตัวตนของเมนเทอร์ในรายการ สองวันต่อมา มีภาพจาก พรอดิวซ์ แคมป์ เอเชีย: ซีซั่น 2 เผยให้เห็นว่ารายการได้เริ่มถ่ายทำแล้ว ดิเอต นักเต้นชาวจีนและสมาชิกวงเซเวนทีน,  หลิน อีเฉิน นักแสดงสาวชาวไต้หวัน, เทีย เรย์ นักร้องชาวจีน, อุรัสยา เสปอร์บันด์ นักแสดงและนางแบบชาวไทย, เจฟ ซาเตอร์ นักร้องชาวไทยและเมนเทอร์ของ พรอดิวซ์ แคมป์ เอเชีย: ไทยแลนด์ และแบมแบม แร็ปเปอร์ชาวไทยและสมาชิกวงก็อตเซเวนก็เดินทางมาถึงกองถ่าย ในเวลาต่อมา เมื่อวันที่ 15 มกราคม ทุกคนยกเว้นหลิน อีเฉิน ได้รับการยืนยันให้เป็นเมนเทอร์ของรายการ โดยที่ดิเอตและแบมแบมยังทำหน้าที่เป็นโปรดิวเซอร์ของรายการอีกด้วย จากนั้น หลิน อีเฉินได้รับการประกาศให้เป็นเมนเทอร์รับเชิญสำหรับตอนแรก
| ชื่อ | อายุ | บทบาท | หมายเหตุ |
| --- | --- | --- | --- |
| เทีย เรย์ | 40 | ที่ปรึกษา | นักร้องชาวจีน |
| อุรัสยา เสปอร์บันด์ | 31 | ที่ปรึกษา | นักแสดงหญิงชาวไทย |
| เจฟ ซาเตอร์ | 29 | ที่ปรึกษา | นักร้องและนักแสดงชาวไทย |
| แบมแบม | 27 | โปรดิวเซอร์ | แร็ปเปอร์ชาวไทยและสมาชิกวงก็อตเซเวน |
| ดิเอต | 27 | โปรดิวเซอร์ | นักเต้นชาวจีนและสมาชิกวงเซเวนทีน |